Константин Величков
Не ще забрави никога сърцето…

chitanka.info

Не ще забрави никога сърцето

омайно миналите сладки часове

и мили спомени ще пази то, додето

невярна смърт навеки го скове…

Какво от туй, че пъкъл в мене стене,

какво от туй, че гробът ме зове! —

Аз нося блян в гърдите си сломени

от прежните щастливи часове!

А хиляди — кат мен с разбити сили —

ще се простят с живота си унил,

без щастье радостно да са сетили,

в сърце си без да носят спомен мил…

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.